Η **ημέρα νεολαίας** είναι μια γιορτή αφιερωμένη στους νέους μιας χώρας. Γιορτάζεται τοπικά σε διάφορες χώρες, διαφορετικές ημερομηνίες κατά τη διάρκεια του έτους.

Το 1999, η Γενική Συνέλευση του Οργανισμού Ηνωμένων Εθνών όρισε ως παγκόσμια ημέρα νεολαίας την 12η Αυγούστου.

Εθνικές ημέρες νεολαίας
-----------------------

| Χώρα | Ημερομηνία |
| --- | --- |
| Αλβανία | 8 Δεκεμβρίου |
| Αγκόλα | 14 Απριλίου |
| Αζερμπαϊτζάν | 2 Φεβρουαρίου |
| Βενεζουέλα | 12 Φεβρουαρίου |
| Βιετνάμ | 26 Μαρτίου |
| Βραζιλία | 21 Μαρτίου |
| Γιουγκοσλαβία | 25 Μαΐου |
| Ζάμπια | 12 Μαρτίου |
| Ινδία | 12 Ιανουαρίου |
| Καμερούν | 11 Φεβρουαρίου |
| Κίνα | 4 Μαΐου |
| Κιριμπάτι | πρώτη Παρασκευή του Αυγούστου |
| Μαρόκο | 21 Αυγούστου |
| Νότια Αφρική | 16 Ιουνίου |
| Ουκρανία | 12 Αυγούστου |
| Πακιστάν | 11 Μαρτίου |
| Παραγουάη | 21 Σεπτεμβρίου |
| Πράσινο Ακρωτήριο | 1 Ιουνίου |
| Σιγκαπούρη | πρώτη Κυριακή του Ιουλίου |
| Σομαλία | 15 Μαΐου |
| Ταϊβάν | 29 Μαρτίου |
| Ταϊλάνδη | 20 Σεπτεμβρίου |
| Τουρκία | 19 Μαΐου |
| Τυνησία | 17 Δεκεμβρίου |

Αγκόλα
------

Στις 14 Απριλίου, η Αγκόλα γιορτάζει την ημέρα νεολαίας στη μνήμη του Hoji-ya-Henda, ο οποίος σκοτώθηκε εκείνη την ημέρα κατά τη διάρκεια του Πορτογαλικού Αποικιακού Πολέμου.

Βενεζουέλα
----------

Η ημέρα νεολαίας γιορτάζεται στις 12 Φεβρουαρίου. Η γιορτή δημιουργήθηκε για να τιμήσει όλους τους εφήβους άνω των 12 ετών που πολέμησαν και πέθαναν στη Μάχη της Λα Βικτόρια (1812), κατά τη διάρκεια του Πολέμου της Ανεξαρτησίας της Βενεζουέλας, στις 12 Φεβρουαρίου 1814.

Γιουγκοσλαβία
-------------

Παρέλαση για την ημέρα νεολαίας στο Μάριμπορ της πρώην Γιουγκοσλαβίας
Η ημέρα νεολαίας εοργαζόταν σε ολόκληρη την πρώην Γιουγκοσλαβία στις 25 Μαΐου, υποτιθέμενη ημέρα των γενεθλίων του Γιόσιπ Μπροζ Τίτο. Παρόλο που ο Τίτο γεννήθηκε στις 7 Μαΐου 1892, επιλέχθηκε η ημερομηνία γέννησης που αναγραφόταν στα πλαστά προσωπικά του έγγραφα σε ανάμνηση της Επιχείρησης Rösselsprung το 1944, μιας ναζιστικής απόπειρας κατά της ζωής του Τίτο. Τις εβδομάδες πριν από τη γιορτή, οι νέοι αγωνίζονταν σε σκυταλοδρομία. Η σκυτάλη, που είχε περάσει από όλες τις μεγάλες πόλεις, περιείχε συμβολική ευχή γενεθλίων από τη νεολαία όλης της χώρας.

Μετά τη διάλυση της Γιουγκοσλαβίας, η ημέρα νεολαίας συνεχίζει να γιορτάζεται στη γενέτειρα του Τίτο, το Κούμροβετς, συγκεντρώνοντας πολλές χιλιάδες επισκέπτες ετησίως.

Ζάμπια
------

Η ημέρα νεολαίας γιορτάζεται στις 12 Μαρτίου στη Ζάμπια.

Η ημερομηνία επιλέχθηκε επειδή στις 12 Μαρτίου 1962 σκοτώθηκαν πολλοί νέοι στη διάρκεια του κινήματος για την ανεξαρτησία. Η ημέρα τιμά τους νέους και τη συμβολή τους στην ανάπτυξη. Αναγνωρίζει ότι οι νέοι είναι οι μελλοντικοί ηγέτες και πρέπει να αντιμετωπίζονται ως τέτοιοι.

Ζιμπάμπουε
----------

Η εθνική ημέρα νεολαίας Ρόμπερτ Γκάμπριελ Μουγκάμπε γιορτάζεται στις 21 Φεβρουαρίου.

Ινδία
-----

Εορτασμός των 156ων γενεθλίων του Σουάμι Βιβεκανάντα στη Δυτική Βεγγάλη, 2019
Η ημέρα νεολαίας στην Ινδία γιορτάζεται στις 12 Ιανουαρίου, στα γενέθλια του Σουάμι Βιβεκανάντα.

Το 1984, η κυβέρνηση της Ινδίας αποφάσισε να εορτάζονται τα γενέθλια του Σουάμι Βιβεκανάντα (12 Ιανουαρίου, σύμφωνα με το δυτικό ημερολόγιο) ως εθνική ημέρα νεολαίας κάθε χρόνο από το 1985. Σύμφωνα με ανακοίνωση της κυβέρνησης, «η φιλοσοφία του Σουάμι και τα ιδανικά για τα οποία έζησε και εργάστηκε θα μπορούσαν να αποτελέσουν θαυμάσια πηγή έμπνευσης για την ινδική νεολαία».

Η εθνική ημέρα νεολαίας γιορτάζεται σε όλη την Ινδία σε σχολεία και πανεπιστήμια με παρελάσεις, ομιλίες, απαγγελίες, μουσική, συνέδρια νέων, σεμινάρια, επιδείξεις ασάνα, διαγωνισμούς συγγραφής δοκιμίων, αθλήματα και άλλες εκδηλώσεις στις 12 Ιανουαρίου κάθε χρόνο.

Καμερούν
--------

Η εθνική ημέρα νεολαίας στο Καμερούν γιορτάζεται στις 11 Φεβρουαρίου.

Κίνα
----

Στη Λαϊκή Δημοκρατία της Κίνας, η ημέρα νεολαίας (κινέζικα: 青年节) γιορτάζεται στις 4 Μαΐου, όπως καθιερώθηκε από τον Δεκέμβριο του 1949 για να τιμηθεί τη μνήμη του πατριωτικού κινήματος της 4ης Μαΐου 1919, στο οποίο πολλοί νέοι διανοούμενοι διαμαρτυρήθηκαν κατά του ιμπεριαλισμού.

Κιριμπάτι
---------

Η εθνική ημέρα νεολαίας γιορτάζεται την πρώτη Παρασκευή του Αυγούστου στο Κιριμπάτι.

Μαρόκο
------

Η εθνική ημέρα νεολαίας είναι επίσημη αργία στο Μαρόκο στις 21 Αυγούστου, την ημέρα των γενεθλίων του βασιλιά Μοχάμετ ΣΤ΄.

Νιγηρία
-------

Ο Πρόεδρος Μουχαμάντου Μπουχάρι καθιέρωσε την εθνική ημέρα νεολαίας το 2020 με στόχο την αναζήτηση λύσεων σε προβλήματα που επηρεάζουν τους νέους. Γιορτάζεται την 1η Νοεμβρίου.

Νότια Αφρική
------------

Η ημέρα νεολαίας στις 16 Ιουνίου είναι επίσημη αργία στη Νότια Αφρική και καθιερώθηκε για να τιμηθεί η εξέγερση στο Σοβέτο το 1976 ενάντια σε κυβερνητικό διάταγμα του 1974 που όριζε ότι θα χρησιμοποιείται η γλώσσα αφρικάανς ως μέσο διδασκαλίας ορισμένων μαθημάτων σε σχολεία μαύρων.

Ουκρανία
--------

 Εθνική ημέρα νεολαίας στο Ντονέτσκ της Ουκρανίας, 2012
Η ημέρα νεολαίας γιορτάζεται στην Ουκρανία στις 12 Αυγούστου, ενώ πριν από το 2022 γιορταζόταν την τελευταία Κυριακή του Ιουνίου. Η ημερομηνία μεταφέρθηκε το 2021 «για να υποστηριχθεί η επιθυμία της ουκρανικής νεολαίας να ενσωματωθεί στην ευρωπαϊκή κοινότητα, να επιβεβαιώσει τις αξίες της δημοκρατίας και της ελευθερίας, καθώς και να λάβει υπόψη την πρωτοβουλία οργανώσεων και κινημάτων της νεολαίας». Η 12η Αυγούστου είναι η ημέρα που γιορτάζεται η παγκόσμια ημέρα νεολαίας.

Πακιστάν
--------

Η ημέρα νεολαίας γιορτάζεται στις 11 Μαρτίου στο Πακιστάν.

Παραγουάη
---------

Η ημέρα νεολαίας και άνοιξης (ισπανικά: *Día de la Primavera y la Juventud*) γιορτάζεται στην Παραγουάη στις 21 Σεπτεμβρίου, πρώτη μέρα της άνοιξης.

Φιλιππίνες
----------

Η 12η Αυγούστου ετησίως ορίστηκε ως η εθνική ημέρα νεολαίας σε συμφωνία με τον διεθνή εορτασμό των Ηνωμένων Εθνών. Τα εκπαιδευτικά ιδρύματα έχουν εντολή να διοργανώσουν σχετικές δραστηριότητες κατά την κρίση της διοίκησης του σχολείου.

Σιγκαπούρη
----------

Η ημέρα νεολαίας γιορτάζεται την πρώτη Κυριακή του Ιουλίου κάθε χρόνο στη Σιγκαπούρη. Η επόμενη μέρα είναι κανονικά προγραμματισμένη σχολική αργία.

Σομαλία
-------

Σομαλές γιορτάζουν την εθνική ημέρα νεολαίας στο Μογκαντίσου, 2015
Η ημέρα νεολαίας στη Σομαλία γιορτάζεται στις 15 Μαΐου, για να τιμηθεί η ημερομηνία έναρξης του απελευθερωτικού αγώνα στη χώρα.

Ταϊβάν
------

Η ημέρα νεολαίας (κινέζικα: 青年節) στην Ταϊβάν γιορτάζεται στις 29 Μαρτίου από το 1954. Τιμά τη μνήμη της Εξέγερσης Χουανγκουαγκάνγκ του 1911, κατά την οποία 72 νέοι επαναστάτες θυσίασαν τη ζωή τους για να ανατρέψουν τη δυναστεία Τσινγκ. Η εξέγερση έλαβε χώρα στις 27 Απριλίου 1911 (29η ημέρα του 3ου μήνα στο κινεζικό ημερολόγιο). Αυτό το γεγονός σηματοδότησε επίσης την τελευταία ανεπιτυχή απόπειρα ανατροπής των Τσινγκ προτού ιδρυθεί η Λαϊκή Δημοκρατία της Κίνας.

Ταϊλάνδη
--------

Στις 20 Σεπτεμβρίου κάθε έτους στην Ταϊλάνδη, την ημέρα νεολαίας γιορτάζονται τα γενέθλια των βασιλιάδων Τσουλαλονγκόρν και Ανάντα Μαχιντόν. Η Ταϊλάνδη γιορτάζει την ημέρα νεολαίας (ταϊλανδικά: วันเยาวชนแห่งชาติ) αυτήν την ημερομηνία.

Τουρκία
-------

Η ημέρα νεολαίας και αθλητισμού (τουρκικά: *Gençlik ve Spor Bayramı*) στις 19 Μαΐου στην Τουρκία είναι αφιερωμένη στους νέους. Αυτή η ημέρα είναι επίσης ημέρα Ατατούρκ (*Atatürk'ü Anma*), στη μνήμη του Κεμάλ Ατατούρκ, του «πατέρα της Τουρκίας» και της έναρξης του εθνικοαπελευθερωτικού κινήματος του οποίου ηγήθηκε ο Ατατούρκ το 1919.

Η ημέρα γιορτάζεται προς τιμήν της άφιξης του Κεμάλ Ατατούρκ στη Σαμψούντα στις 19 Μαΐου 1919, όταν ξεκίνησε ο Τουρκικός Πόλεμος της Ανεξαρτησίας.

Τυνησία
-------

Η ημέρα νεολαίας γιορτάζεται στις 21 Μαρτίου στην Τυνησία αμέσως μετά τον εορτασμό της ανεξαρτησίας της χώρας.

Δείτε επίσης
------------

* Παγκόσμια Ημέρα Νεολαίας

Παραπομπές
----------

1. 1 2  «Παγκόσμια Ημέρα Νεολαίας: «Δέσμευση νέων για παγκόσμια δράση»». 12 Αυγούστου 2020. Ανακτήθηκε στις 21 Αυγούστου 2023.
2. 1 2  «12η Αυγούστου: Παγκόσμια Ημέρα Νεολαίας» (PDF). *Ελληνικός Ερυθρός Σταυρός*. 12 Αυγούστου 2021.
3. ↑  «Cape Verde Public Holidays 2021 (Africa)». *The qppstudio.net website* (στα Αγγλικά). Ανακτήθηκε στις 3 Ιανουαρίου 2021.
4. ↑  «Angola Popular Movement for the Liberation of Angola-Youth Movement». *www.photius.com*. Ανακτήθηκε στις 21 Αυγούστου 2023.
5. ↑  «AEGiS-IRIN: Angola: Youth Centres to Highlight HIV/Aids Awareness». *web.archive.org*. 30 Σεπτεμβρίου 2007. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 21 Αυγούστου 2023. CS1 maint: Unfit url (link)
6. ↑  «Youthwork Links and Ideas: Youthwork Dates». *www.youthwork.com*. Ανακτήθηκε στις 2 Ιουλίου 2021.
7. ↑  «PDVSA». *www.pdvsa.com*. Ανακτήθηκε στις 2 Ιουλίου 2021.
8. ↑  «Several Thousand Admirers of Tito Celebrate Day of Youth in Kumrovec». Total Croatia News. 21 Μαΐου 2022. Αρχειοθετήθηκε από το πρωτότυπο στις 22 Οκτωβρίου 2022. Ανακτήθηκε στις 15 Ιουλίου 2022.
9. ↑  Ngwenya, Wesley (March 12, 2010). «Zambian Youth Day Celebrations—The Hopeless Youth». *Lusaka Times*.. Ανακτήθηκε στις 10 March 2012.
10. ↑  «Youth Day in Zambia in 2021». *Office Holidays* (στα Αγγλικά). Ανακτήθηκε στις 14 Ιανουαρίου 2021.
11. ↑  «Robert Mugabe National Youth Day 2021, 2022 and 2023 in Zimbabwe». *PublicHolidays.africa*. Ανακτήθηκε στις 26 Απριλίου 2020.
12. ↑  «Know Vivekananda on National Youth Day 2022». *SA News Channel* (στα Αγγλικά). 11 Ιανουαρίου 2022. Ανακτήθηκε στις 12 Ιανουαρίου 2022.
13. ↑  «National Youth Day - Swami Vivekananda's Message To Humanity». *Scribd* (στα Αγγλικά). Ανακτήθηκε στις 21 Αυγούστου 2023.
14. ↑  «National Youth Day 2022: Date, Theme, History- Know why is it celebrated on January 12th». *Jagranjosh.com*. 12 Ιανουαρίου 2022. Ανακτήθηκε στις 12 Ιανουαρίου 2022.
15. ↑  «Youth Day Cameroon». *National Today* (στα Αγγλικά). 29 Ιανουαρίου 2022. Ανακτήθηκε στις 21 Αυγούστου 2023.
16. ↑  «Chinese leaders and youth celebrate Youth Day». *www.chinadaily.com.cn*. Ανακτήθηκε στις 2 Απριλίου 2021.
17. ↑  «National Youth Day». *Ministry of Finance & Economic Development*. Ανακτήθηκε στις 21 Αυγούστου 2023.
18. ↑  Aamari, Oussama (21 Αυγούστου 2021). «Youth Day: A Celebration of The Moroccan Youth». *moroccoworldnews.com*.
19. ↑  Akindele, Ajala Samuel (3 Σεπτεμβρίου 2020). «Nigeria: Buhari Approves November 1 As National Youth Day - Minister». *allAfrica.com* (στα Αγγλικά). Premium Times. Ανακτήθηκε στις 3 Σεπτεμβρίου 2020.
20. ↑  June 16, SAHistory, Retrieved 11 August 2016
21. ↑  Youth Day in Ukraine and Belarus
22. ↑  «Holidays in Ukraine - Study in Ukraine». Αρχειοθετήθηκε από το πρωτότυπο στις 1 Ιουλίου 2015. Ανακτήθηκε στις 28 Ιουνίου 2015.
23. ↑  «Youth Day In Pakistan 2023 | Day Finders» (στα Αγγλικά). 11 Μαρτίου 2021. Ανακτήθηκε στις 21 Αυγούστου 2023.
24. ↑  Permenter, Patrick (7 Μαΐου 2021). «A "Jopará" of Festivities». *Discovering Paraguay* (στα Αγγλικά). Ανακτήθηκε στις 21 Αυγούστου 2023.
25. ↑  «Angara celebrates the enactment of three laws for the youth». *Philippine Information Agency*. August 4, 2022.. Ανακτήθηκε στις December 26, 2022.
26. ↑  Locus, Sundy (August 2, 2022). «Bill promoting Filipino youth talent now a law». *GMA News*.. Ανακτήθηκε στις August 5, 2022.
27. ↑  «Youth Day 2023: Celebrating the Vibrant Youth of Singapore». *sg.theasianparent.com* (στα Αγγλικά). 18 Ιουλίου 2023. Ανακτήθηκε στις 21 Αυγούστου 2023.
28. ↑  «Taiwan Remarkable Dates». *tec.umy.ac.id*. 25 Απριλίου 2020.
29. ↑  «National Youth Day: Revisiting Recommendations about Child Protection from International Community to Thailand on the World Stage» (στα Αγγλικά). 21 Σεπτεμβρίου 2022. Ανακτήθηκε στις 21 Αυγούστου 2023.
30. ↑  Youth day, anydayguide.com, Retrieved 11 August 2016

Εξωτερικοί σύνδεσμοι
--------------------

* Εθνική Ημέρα Νεολαίας: Ινδία